ai4bharat/Pralekha huggingface dataset:
పౌర విమానయాన మంత్రిత్వ శాఖ
‘ఆర్సీఎస్ ఉడాన్’ పథకం కింద అస్సాంలో పలు హెలికాప్టర్ మార్గాలను ప్రారంభించిన ‘పవన్ హన్స్’
అస్సాం రాష్ట్రంలో పవన్ హన్స్ లిమిటెడ్ సంస్థ తన హెలికాప్టర్ సేవలను ప్రారంభించింది. ఫిబ్రవరి 8, 2023న ఈ సేవలను ప్రారంభించింది. ఆర్సీఎస్ ఉడాన్ పథకం కింద ఈ సేవలను సంస్థ ప్రారంభించింది ప్రారంభించింది. ఈ కొత్త హెలికాప్టర్ సేవలు “దిబ్రూఘర్-జోర్హాట్-తేజ్పూర్-గౌహతి-తేజ్పూర్-జోర్హాట్ దిబ్రూగర్” మార్గంలో కనెక్టివిటీని అందిస్తాయి.
ఈ క్రింది మార్గాలు షెడ్యూల్ ప్రకారం సేవలు నిర్వహించబడతాయి:
|
|
సెక్టారు
|
|
సేవలు అందుబాటులో
ఉండే రోజులు
|
|
ప్రయాణం మొదలయ్యే
సమయం
|
|
గమ్య స్థానం
చేరు సమయం
|
|
దిబ్రూఘర్
|
|
జోర్హాట్
|
|
సోమ, బుధ, శుక్ర
|
|
0850 గం.
|
|
0935 గం.
|
|
జోర్హాట్
|
|
తేజ్పూర్
|
|
సోమ, బుధ, శుక్ర
|
|
0950 గం.
|
|
1040 గం.
|
|
తేజ్పూర్
|
|
గౌహతి
|
|
సోమ, బుధ, శుక్ర
|
|
1055 గం.
|
|
1145గం.
|
|
గౌహతి
|
|
తేజ్పూర్
|
|
సోమ, బుధ, శుక్ర
|
|
1215 గం.
|
|
1305 గం.
|
|
తేజ్పూర్
|
|
జోర్హాట్
|
|
సోమ, బుధ, శుక్ర
|
|
1320 గం.
|
|
1410 గం.
|
|
జోర్హాట్
|
|
దిబ్రూఘర్
|
|
సోమ, బుధ, శుక్ర
|
|
1425 గం.
|
|
1510 Hrs
పౌర విమానయాన మంత్రిత్వ శాఖ యొక్క ఆర్సీఎస్ ఉడాన్ పథకం రైలు మరియు రోడ్డు అనుసంధానం సరిగ్గా లేని ఈశాన్య రాష్ట్రాలలోని మారుమూల ప్రాంతాలకు విమాన కనెక్టివిటీని అందించడానికి ప్రత్యేక ప్రోత్సాహాన్ని అందిస్తోంది. అస్సాం రాష్ట్రంలో ఆర్సీఎస్ ఉడాన్ హెలికాప్టర్ సేవలు.. రాష్ట్ర రాజధాని నుండి తేజ్పూర్, జోర్హాట్ మరియు దిబ్రూగఢ్లను కనెక్ట్ చేయడానికి వేగవంతమైన ప్రయాణ విధానాన్ని అందించడం ద్వారా రాష్ట్రంలో ఎయిర్-కనెక్టివిటీని పెంచుతాయి. రాష్ట్రంలో పర్యాటక కార్యకలాపాలను ప్రోత్సహించడంలో హెలికాప్టర్ సేవలు కీలక పాత్ర పోషిస్తాయి. ఆర్సీఎస్ ఉడాన్ సేవల కోసం, పవన్ హన్స్ 11 మంది ప్రయాణికుల సీటింగ్ సామర్థ్యం కలిగిన ఒక ట్విన్ ఇంజన్ డౌఫిన్ హెలికాప్టర్ను ఏర్పాటు చేసింది. పౌర విమానయాన మంత్రిత్వ శాఖ ఆధ్వర్యంలో ఆర్సీఎస్ ఉడాన్ సేవలు నిర్వహించబడుతున్నాయి. సరసమైన విమాన ఛార్జీలను అందించడం ద్వారా ప్రాంతీయ ఎయిర్-కనెక్టివిటీని ప్రోత్సహించడానికి ఇది దోహదం చేస్తోంది.
గౌహతి విమానాశ్రయంలో ఆర్సీఎస్ ఉడాన్ హెలికాప్టర్ కార్యకలాపాల ప్రారంభోత్సవం అస్సాం ప్రభుత్వ అదనపు ప్రధాన కార్యదర్శి శ్రీ మణిందర్ సింగ్ సమక్షంలో జరిగింది. అస్సాం ప్రభుత్వ పర్యటక శాఖ కార్యదర్శి శ్రీ కుమార్ పద్మపాణి బోరా, ఏఏఐ రీజనల్ ఎగ్జిక్యూటివ్ డైరెక్టర్ శ్రీ షన్ముఖ్ జుగాని, పవన్ హన్స్ సంస్థ జనరల్ మేనేజర్ శ్రీ సంజయ్ కుమార్ తదితరులు ఈ కార్యక్రమంలో పాల్గొన్నారు.
రక్షణ మంత్రిత్వ శాఖ
జమ్మూ కాశ్మీర్లో పాకిస్థాన్ కాల్పుల విరమణ ఉల్లంఘనలు
ఈ ఏడాది  జమ్మూ ప్రాంతంలో నియంత్రణ రేఖ వెంబడి మొత్తం 3186 కాల్పుల విరమణ ఉల్లంఘన సంఘటనలు జరిగాయి. దీనికి తోడు ఈ ఏడాది  జమ్మూ ప్రాంతంలో భారత్-పాకిస్థాన్ అంతర్జాతీయ సరిహద్దులలో 242 సరిహద్దు కాల్పుల సంఘటనలు జరిగాయి. ఈ సంవత్సరం  జమ్మూ కాశ్మీర్లో జరిగిన సంఘటనల్లో ఎనిమిది మంది ఆర్మీ సిబ్బంది గాయపడి ప్రమాదకర మరణాలు పొందగా.. మరో ఇద్దరు అప్రమాదకర ఘటనల్లో మరణం పొందారు. అదనంగా, జమ్మూ కాశ్మీర్లో అంతర్జాతీయ సరిహద్దు మరియు నియంత్రణ రేఖ వెంట జరిగిన సంఘటనల్లో బీఎస్ఎఫ్కు చెందిన ఐదుగురు సిబ్బంది ప్రాణాలు కోల్పోయారు. కాల్పుల విరమణ ఉల్లంఘనలకు భారత సైన్యం/ బీఎస్ఎఫ్ అవసరమైన విధంగా తగిన ప్రతీకార చర్యలను నిర్వహించింది. దీనికి తోడు పాక్ కాల్పుల విరమణ ఉల్లంఘన విషయాన్ని పాకిస్థాన్ అధికారులకు వివిధ మార్గాలలో తెలియజేయడమైంది. హాట్లైన్, ఫ్లాగ్ సమావేశాలు, డైరెక్టరేట్ జనరల్ ఆఫ్ మిలిటరీ ఆపరేషన్స్ చర్చలతో పాటు ఇరు దేశాల మధ్య దౌత్య మార్గాల ద్వారా తెలపడమైంది.
శ్రీ సి.ఎం. రమేశ్లు ప్రశ్నకు సమాధానంగా రక్షణ శాఖ సహాయ మంత్రి శ్రీ శ్రీపాద్ నాయక్ ఈ రోజు రాజ్యసభకు లిఖితపూర్వకంగా ఇచ్చిన సమాధానంలో ఈ సమాచారాన్ని తెలిపారు.
విద్యుత్తు మంత్రిత్వ శాఖ
భారత-నేపాల్ అనుసంధాన కాలువకు చెందిన హెడ్ రెగ్యులేటర్ పనులకు శంకుస్థాపన చేసిన - ఎన్.హెచ్.పి.సి. చైర్మన్, మేనేజింగ్ డైరెక్టర్
ఉత్తరాఖండ్, చంపావత్ జిల్లా, బన్ బాసా లో ఉన్న ఎన్.హెచ్.పి.సి. కి చెందిన, 94.2 మెగావాట్ల తానక్ పూర్ విద్యుత్ కేంద్రం బ్యారేజీ వద్ద, భారత-నేపాల్ అనుసంధాన కాలువకు చెందిన హెడ్ రెగ్యులేటర్ పనులకు, భారతదేశపు ప్రధాన జల విద్యుత్ సంస్థ మరియు విద్యుత్ మంత్రిత్వ శాఖ ఆధ్వర్యంలోని ప్రభుత్వరంగ సంస్థ, ఎన్.హెచ్.పి.సి, చైర్మన్, మేనేజింగ్ డైరెక్టర్, శ్రీ ఎ.కె. సింగ్, 2020 డిసెంబర్, 8వ తేదీన శంకుస్థాపన చేశారు. భారత, నేపాల్ దేశాలమధ్య సంతకం చేసిన ‘మహాకాళి ఒప్పందం’ కింద 1.2 కిలోమీటర్ల పొడవైన భారత-నేపాల్ కాలువను నిర్మిస్తున్నారు.
ఉత్తరాఖండ్, చంపావత్ జిల్లా, బన్ బాసా లో ఉన్న ఎన్.హెచ్.పి.సి. కి చెందిన, 94.2 మెగావాట్ల తానక్ పూర్ విద్యుత్ కేంద్రం బ్యారేజీ వద్ద, భారత-నేపాల్ అనుసంధాన కాలువకు చెందిన హెడ్ రెగ్యులేటర్ పనులకు, ఎన్.హెచ్.పి.సి, చైర్మన్, మేనేజింగ్ డైరెక్టర్, శ్రీ ఎ.కె. సింగ్ , 2020 డిసెంబర్, 8వ తేదీన శంకుస్థాపన చేస్తున్న దృశ్యం.
ఈ సందర్భంగా, ఎన్.హెచ్.పి.సి, చైర్మన్, మేనేజింగ్ డైరెక్టర్ మాట్లాడుతూ, “ భారతదేశంలో, జల విద్యుత్తు అభివృద్ధికి, ప్రముఖ సంస్థ అయిన ఎన్.హెచ్.పి.సి. కి హైడ్రో ప్రాజెక్టుల ఏర్పాటుకు సంబంధించి ప్రణాళిక దశ నుండి ప్రారంభించే దశ వరకు అన్ని కార్యకలాపాలను చేపట్టే సామర్ధ్యం ఉంది. అదేవిధంగా, సౌర శక్తి, పవన శక్తి రంగాలలో కూడా వైవిధ్యభరితమైన సాంకేతిక పరిజ్ఞానం ఉంది.” అని, పేర్కొన్నారు. ఎన్.హెచ్.పి.సి. ప్రారంభమైనప్పటి నుండీ, 2019-20 ఆర్థిక సంవత్సరానికి రికార్డు స్థాయిలో విద్యుత్తు ఉత్పత్తి చేసినందుకు, విద్యుత్ కేంద్రంలోని అధికారులు, ఉద్యోగులందరినీ, చైర్మన్, మేనేజింగ్ డైరెక్టర్ అభినందించారు. భవిష్యత్తు కోసం కూడా తన శుభాకాంక్షలను తెలియజేశారు.
ఈ కార్యక్రమంలో - చండీగఢ్ లోని ప్రాంతీయ కార్యాలయం, ఎగ్జిక్యూటివ్ డైరెక్టర్, శ్రీ రాజేష్ శర్మ, తానక్ పుర్ విద్యుత్తు కేంద్రం, జనరల్ మేనేజర్ , శ్రీ సురేష్ కుమార్ శర్మ తో పాటు, ఇతర సీనియర్ అధికారులు, ఉద్యోగులు కూడా పాల్గొన్నారు. ఎన్.హెచ్.పి.సి. చైర్మన్, మేనేజింగ్ డైరెక్టర్, శ్రీ ఏ.కే. సింగ్, ప్రస్తుతం ఎన్.హెచ్.పి.సి. యొక్క 94.2 మెగావాట్ల తానక్ పూర్ విద్యుత్తు కేంద్రం తనిఖీ పర్యటనలో ఉన్నారు.
ప్రధాన మంత్రి కార్యాలయం
పానీపత్ లో 2జి ఇథెనాల్ ప్లాంటు ను ఆగస్టు 10వ తేదీ నాడు దేశ ప్రజల కు అంకితంచేయనున్న ప్రధాన మంత్రి
ఈ ప్లాంటు లో ఏటా సుమారు మూడు కోట్ల లీటర్ ల ఇథెనాల్ ను తయారు చేయడానికిఇంచుమించు రెండు లక్షల టన్నుల వరి ఊక ను వినియోగించుకోవడం జరుగుతుంది
బయో ఫ్యూయల్ యొక్క ఈ ఉత్పాదన అదనపు ఆదాయాన్ని ఇచ్చే అవకాశాన్ని కల్పించడంద్వారా రైతుల ను శక్తివంతులను గా చేస్తుంది
ఈ చర్య ఒక్కో సంవత్సరం లో దాదాపు మూడు లక్షల టన్నుల కార్బన్ డయాక్సైడ్ తోసమానమైన ఉద్గారాలను తగ్గించడం లోనూ తోడ్పడనుంది
హరియాణా లోని పానీపత్ లో ఏర్పాటు చేసినటువంటి రెండో తరం  ఇథెనాల్ ప్లాంటు ను ప్రపంచ బయో ఫ్యూయల్ దినం సందర్భం లో, 2022వ సంవత్సరం ఆగస్టు 10వ తేదీ నాడు సాయంత్రం పూట 4 గంటల 30 నిమిషాల కు ప్రధాన మంత్రి శ్రీ నరేంద్ర మోదీ వీడియో కాన్ఫరెన్స్ మాధ్యమం ద్వారా దేశ ప్రజల కు అంకితం చేయనున్నారు.
దేశం లో బయో ఫ్యూయల్స్ ఉత్పాదన ను మరియు ఉపయోగాన్ని పెంచడం కోసం ప్రభుత్వం కొన్ని సంవత్సరాల తరబడి తీసుకొంటున్న అనేక చర్యల లో ఈ ప్లాంటు ను అంకితం చేయడం అనేది ఒక భాగం గా ఉంది. ఈ చర్య శక్తి రంగాన్ని మరింత తక్కువ ఖర్చు తో కూడినది గా, అందరి కి అందుబాటులో ఉండేది గా, వనరుల ను ఆదా చేసిది గా మరియు స్థిరత్వం కలిగింది గా తీర్చిదిద్దే దిశ లో ప్రధాన మంత్రి యొక్క నిరంతర ప్రయాసల కు అనుగుణం గా ఉంది.
ఇండియన్ ఆయిల్ కార్పొరేశన్ లిమిటెడ్  ద్వారా 900 కోట్ల రూపాయల కు పైబడిన అంచనా వ్యయం తో 2జి ఇథెనాల్ ప్లాంటు ను నిర్మించడం జరిగింది. ఈ ప్లాంటు పానీపత్ రిఫైనరీ కి సమీపం లో ఏర్పాటైంది. అత్యాధునిక స్వదేశీ సాంకేతిక పరిజ్ఞానం పై ఆధారితం అయినటువంటి ఈ ప్రాజెక్టు ప్రతి సంవత్సరం లో సుమారు గా 3 కోట్ల లీటర్ ల ఇథెనాల్ ను తయారు చేయడానికి గాను ఒక్కో సంవత్సరం లో దాదాపు గా 2 లక్షల టన్నుల వరి దుబ్బు ను వినియోగించుకోవడం ద్వారా భారతదేశం లో వ్యర్థాల నుంచి ధనాన్ని ఆర్జించే ప్రయాసల దిశ లో ఒక కొత్త అధ్యాయాన్ని ఆరంభించగలుగుతుంది.
వ్యావసాయిక పంట ల అవశేషాల ను సంపూర్ణం గా వినియోగించుకోవడం ద్వారా రైతుల కు సాధికారిత ను కల్పించడం జరుగుతుంది. మరి వారి కి ఒక అదనపు ఆదాయార్జన మార్గాన్ని అనుసరించే అవకాశాన్ని అందించడం జరుగుతుంది. ఈ ప్రాజెక్టు ఈ యొక్క ప్లాంటు నిర్వహణ లో పాల్గొనే వ్యక్తుల కు ప్రత్యక్ష ఉపాధి ని కల్పించడం తో పాటుగా వరి గడ్డి ని నరికి వేయడం, దానిని సంబాళించడం, నిలవ చేయడం మొదలైన పనుల ద్వారా సప్లయ్ చైన్ లో తలమునక లు అయ్యే వారికి పరోక్ష ఉపాధి కూడా అందిరాగలదు.
ఈ ప్రాజెక్టు లో ద్రవ పదార్థాల విడుదల అంటూ ఏమీ ఉండదు. వరి గడ్డి పరకల ను మండించి వేయడాన్ని తగ్గించడం ద్వారా, ఈ ప్రాజెక్టు గ్రీన్ హౌస్ గ్యాసెస్ పరిమాణం లో ఏటా దాదాపు గా మూడు లక్షల టన్నుల బొగ్గు పులుసు వాయువు  ఉద్గారాల కు సమానమైన తగ్గింపున కు తోడ్పాటు ను అందించగలదు. అంటే ఒక రకం గా దేశం లో రహదారుల పై నుంచి ప్రతి సంవత్సరం సుమారు అరవై మూడు వేల కార్లు వైదొలగడం తో సమానం గా దీనిని అర్థం చేసుకోవచ్చు అన్నమాట.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
79 వ వ్యవస్థాపక దినోత్సవాన్ని జరుపుకున్న సిఎస్ఐఆర్
"కోవిడ్ మహమ్మారి సవాళ్లను ఎదుర్కోవటానికి సిఎస్ఐఆర్ ప్రయోగశాలలు ప్రశంసనీయమైన ప్రయత్నాలు చేశాయి": డాక్టర్ హర్ష్ వర్ధన్
ప్రతిష్టాత్మక భట్నాగర్ అవార్డుల ప్రకటన
శాస్త్ర పారిశ్రామిక పరిశోధన మండలి  తన 79 వ ఫౌండేషన్ దినోత్సవాన్ని ఈ రోజు ఇక్కడ తన ప్రాంగణంలోని ఎస్ ఎస్ భట్నాగర్ ప్రాంగణంలో జరుపుకుంది. ఈ కార్యక్రమానికి కేంద్ర శాస్త్ర, సాంకేతిక, భూవిజ్ఞాన,ఆరోగ్య, కుటుంబ సంక్షేమ శాఖల మంత్రి, సిఎస్ఐఆర్ ఉపాధ్యక్షుడు డాక్టర్ హర్ష్ వర్ధన్ అధ్యక్షత వహించారు. ప్రస్తుత కోవిడ్ -19 మహమ్మారిని దృష్టిలో ఉంచుకుని, సామాజిక దూరంతో కూడిన చిన్న సమావేశంగా జరిగింది, దీనిలో సిఎస్ఐఆర్ డీజీ, డిఎస్ఐఆర్  కార్యదర్శి డాక్టర్ శేఖర్ సి. మాండే, హెచ్ఆర్డిజి హెడ్ శ్రీ ఎ. చక్రవర్తి, అన్ని సిఎస్ఐఆర్ ల్యాబ్లు సోషల్ మీడియా ప్లాట్ఫారమ్ల ద్వారా ఈ కార్యక్రమంలో చేరారు.
ప్రస్తుత కోవిడ్ -19 సంక్షోభ సమయంలో మొత్తం సిఎస్ఐఆర్ చేసిన కృషిని మంత్రి ప్రశంసించారు. ఇటువంటి ఆపత్కాల సమయాల్లో సిఎస్ఐఆర్ ల్యాబ్లు ఆపన్న హస్తాన్ని అందించాయని అన్నారు. చాలా మందికి డయాగ్నస్టిక్స్, డ్రగ్స్, వెంటిలేటర్లను పంపిణీ చేశాయని ఆయన అన్నారు. డాక్టర్ హర్ష్ వర్ధన్ కోవిడ్ -19 ప్రయత్నాలపై ఒక డిజిటల్ పుస్తకం, ఒక లఘు చిత్రాన్ని కూడా విడుదల చేశారు, ఈ చిత్రం కోవిడ్ -19 పై చేసిన పోరాటంలో సిఎస్ఐఆర్ వివిధ కార్యక్రమాల వెనుక ఉన్న వ్యక్తుల గురుంచి ప్రముఖంగా వివరించింది. ఈ సందర్భంగా, వివిధ సిఎస్ఐఆర్ అవార్డులను వర్చ్యువల్ గా ప్రకటించారు. పాఠశాల పిల్లలకు సిఎస్ఐఆర్ ఇన్నోవేషన్ అవార్డులు -2020, సిఎస్ఐఆర్ యంగ్ సైంటిస్ట్ అవార్డ్స్ -2020, సిఎస్ఐఆర్ టెక్నాలజీ అవార్డ్స్ -2020, ఎస్ అండ్ టి ఇన్నోవేషన్ ఫర్ రూరల్ డెవలప్మెంట్  - 2017, 2018, 2019, సిఎస్ఐఆర్ డైమండ్ జూబ్లీ టెక్నాలజీ అవార్డు -2019, జిఎన్ రామచంద్రన్ బయోలాజికల్ ఎస్ & టి -2020 లో రాణించడానికి బంగారు పతకం ఈ ప్రకటించిన అవార్డుల జాబితాలో ఉన్నాయి.
ప్రతిష్టాత్మక శాంతి స్వరూప్ భట్నాగర్ అవార్డుల 2020 విజేతలను డిజి-సిఎస్ఐఆర్ డాక్టర్ శేఖర్ మండే ప్రకటించారు.
తన ప్రసంగంలో, డాక్టర్ హర్ష్ వర్ధన్ ఈ మహమ్మారి వల్ల అసాధారణమైన ఇబ్బందులు, కొన్ని తీవ్రమైన సవాళ్లను అందరు ఎదుర్కొన్నారని, సిఎస్ఐఆర్ ఆ సవాళ్లను అవకాశాలుగా మార్చిందని అన్నారు. సంస్థ చరిత్రలో మొదటిసారి, సిఎస్ఐఆర్ అన్ని ప్రయోగశాలలు ఏరోస్పేస్ లేదా ఓషనోగ్రఫీ, చర్మశుద్ధి, జన్యుశాస్త్రం ఇలా ఈ ఒక్క విభాగానికి పరిమితం కాకుండా, అన్ని ప్రయోగశాలలు వాటి బలాన్ని సమకూర్చాయని, కోవిడ్-19 అనే ఒకే సమస్యపై వారి శక్తిని కేంద్రీకరించాయని డాక్టర్ హార్ష్ వర్ధన్ ప్రశంసించారు.
"సిఎస్ఐఆర్ వద్ద 2000 కి పైగా జన్యువులు క్రమం చేయబడ్డాయి మరియు అవి విశ్లేషణ కోసం సాధనాలను అభివృద్ధి చేశాయి" అని కేంద్ర మంత్రి అన్నారు. "సిఎస్ఐఆర్ విశేషమైన పరీక్షా పద్ధతులు మరియు విశ్లేషణలను అభివృద్ధి చేయగా, ఫావిపిరవిర్, డ్రైవ్ వ్యాక్సిన్ ట్రయల్స్ వంటి తక్కువ ఖర్చుతో కూడిన ఔషధాలను సంశ్లేషణ చేసింది, ఇది మేక్-షిఫ్ట్ ఆసుపత్రులను కూడా కలిపింది, వీటిలో ఒకటి నేను ఇటీవల ఘజియాబాద్లో ప్రారంభించాను" అని డాక్టర్ హార్ష్ వర్ధన్ అన్నారు. మధ్యవర్తుల సహాయం లేకుండా రైతులు తమ ఉత్పత్తులను రవాణా చేస్తారు మరియు విక్రయిస్తారు, సిఎస్ఐఆర్ అత్యంత విజయవంతమైన కిసాన్ సభ యాప్ ను, తరువాత ఆరోగ్యాపథ్ యాప్ను అభివృద్ధి చేసింది అని తెలిపారు.
ఆర్థిక మంత్రిత్వ శాఖ
ప్రభుత్వ, ప్రైవేటు భాగస్వామ్యం  ప్రాజెక్టుల కోసం నియమించిన లావాదేవీ సలహాదారుల  జాబితా గురించి కేంద్ర, రాష్ట్ర ప్రభుత్వాల అధికారులను చైతన్యపరిచేందుకు వర్క్షాప్ నిర్వహించిన డిఇఎ మౌలిక సదుపాయాల ఆర్థిక సెక్రటేరియేట్
దేశంలో మౌలిక సదుపాయాల అభివృద్ధిని పెంపొందించే ప్రయత్నానికి కొనసాగింపుగా, కేంద్ర మౌలిక సదుపాయాల లైన్ మంత్రిత్వ శాఖల , రాష్ట్ర, కేంద్ర పాలిత ప్రాంత అధికారులకు పిపిపి ప్రాజెక్టుల కోసం నియామకానికి ఎంపిక చేసిన లావాదేవీ సలహదారులకు సంబంధించి అవగాహన కల్పించేందుకు ఆర్థిక మంత్రిత్వ శాఖకు చెందిన ఆర్ధిక వ్యవహారాల విభాగం లో భాగమైన మౌలిక సదుపాయాల ఆర్థిక సెక్రటేరియేట్ గురువారం వర్క్షాప్ను నిర్వహించింది. కేంద్ర, రాష్ట్ర ప్రభుత్వాలకు చెందిన 250+మందికి పైగా ప్రతినిధులు ఈ వర్క్షాప్కు హాజరయ్యారు.
దేశంలో మౌలిక సదుపాయాలను అభివృద్ధిని ప్రోత్సహించడంలో పిపిపిల కీలక పాత్రను గురించి, కేంద్ర ప్రభుత్వం చేపట్టిన ప్రముఖ చొరవల గురించి వర్క్షాప్ లో అధికారులను చైతన్యపరిచారు. బ్యాంకబుల్  ప్రాజెక్టులను వ్యవస్థీకృతం చేసేందుకు నియమించిన లావాదేవీ సలహాదారుల నుంచి మద్దతు తీసుకోవచ్చని అధికారులను డిఇఎ చైతన్యపరిచింది. లావాదేవీ సలహాదారులను/ కన్సల్టెంట్ల నియామక ప్రక్రియను సులువుగా, సమర్ధవంతంగా, ప్రభావవంతంగా చేసేందుకు ఎంపానెల్మెంట్ చేయడం జరిగింది.
పిపిపి ప్రాజెక్టులకు, అలాగే ప్యానెల్ను ఉపయోగించుకునేందుకు డిఇఎ అంటే, లావాదేవీ సలహాదారులు అభివృద్ధి చేసిన నిబంధన పత్రం  గురించి కూడా చూతన్యపరచడం జరిగింది. ఈ నిబంధన పత్రం దశలవారీ మార్గదర్శనం. లావాదేవీ సలహాదారును కలుపుకునేందుకు ప్రాజెక్టు పోషక అధికారులు ప్రస్తావించేందుకు వీలైన పత్రం. ఈ ప్రక్రియలో ఉండే దశలు - ప్రాజెక్టు అవసరాలను నిర్ధారించడం; ఆ కేటాయించిన పని లక్ష్యాలను నిర్వచించడం, ఆ పనికి ఉల్లేఖన నిబంధనలను అభివృద్ధి చేయడం, అర్హత క్రైటీరియాను నిర్వచించడం, ప్రాజెక్టు అమలుకు కీలక సిబ్బందిని గుర్తించడం, ఉల్లేఖన నిబంధనలను ముద్రించడం వంటి దిశల గురించి అధికారులకు వివరించారు.
ఆర్థికంగా సమర్ధించినప్పటికీ, వాణిజ్యపరంగా లాభదాయం కాని ప్రాజెక్టులకు తోడ్పడేందుకు వయబిలిటీ గ్యాప్ ఫండింగ్  పథకం, లావాదేవీ సలహాదారును నియమించుకోవడం సహా పిపిపి ప్రాజెక్టు అభివృద్ధికి అవసరమయ్యే వ్యయ సహాయం కోసం ది ఇండియా ఇన్ ఫ్రాస్ట్రక్చర్ ప్రాజెక్ట్ డెవలప్మెంట్ ఫండ్  కూడా కలిపిన పిపిపిలకు ఆర్థిక మద్దతు కోసం డిఇఎ పథకాల గురించి అధికారులకు వివరించారు.
వర్క్షాప్లో కేంద్ర, రాష్ట్ర/ కేంద్ర పాలిత ప్రాంత ప్రభుత్వ అధికారులు చురుగ్గా పాల్గొనడమే కాక పాల్గొన్నవారికి వచ్చిన రసందేహాలను పరిష్కరించడం జరిగింది. టిఎ ప్యానెల్, విజిఎఫ్ పథకాలు, ఐఐపిడిఎఫ్ పథకాలకు సంబంధించిన మరింత సమాచారం పిపిపిఇన్ఇండియా. గవ్. ఇన్ లో అందుబాటులో ఉంటుంది.
ఆర్థిక మంత్రిత్వ శాఖ
01.01.2023 నుండి కేంద్ర ప్రభుత్వ ఉద్యోగులకు డియర్నెస్ అలవెన్స్ మరియు పెన్షనర్లకు డియర్నెస్ రిలీఫ్ అదనపు వాయిదాను విడుదల చేయడానికి ఆమోదం తెలిపిన క్యాబినెట్
01.01.2023 నుండి అమల్లోకి వచ్చేలా కేంద్ర ప్రభుత్వ ఉద్యోగులకు డియర్నెస్ అలవెన్స్ మరియు పెన్షనర్లకు డియర్నెస్ రిలీఫ్ అదనపు వాయిదాను విడుదల చేయడానికి ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గం ఈరోజు ఆమోదం తెలిపింది. అదనపు ఇన్స్టాల్మెంట్ ధరల పెరుగుదలను భర్తీ చేయడానికి ప్రాథమిక చెల్లింపు/పెన్షన్లో ప్రస్తుతం ఉన్న 38% రేటు కంటే 4% పెరుగుదలను సూచిస్తుంది.
డియర్నెస్ అలవెన్స్ మరియు డియర్నెస్ రిలీఫ్ రెండింటి కారణంగా ఖజానాపై ఉమ్మడి ప్రభావం సంవత్సరానికి రూ.12,815.60 కోట్లుగా ఉంటుంది.
దీని వల్ల దాదాపు 47.58 లక్షల మంది కేంద్ర ప్రభుత్వ ఉద్యోగులు, 69.76 లక్షల మంది పెన్షనర్లు లబ్ధి పొందనున్నారు.
ఈ పెరుగుదల 7వ కేంద్ర వేతన సంఘం సిఫార్సుల ఆధారంగా ఆమోదించబడిన ఫార్ములర్కు అనుగుణంగా ఉంటుంది.
భారత పోటీ ప్రోత్సాహక సంఘం
రివిగో సర్వీసెస్ కైవసానికి సిసిఐ ఆమోదం
రివిగో సర్వీసెస్ ప్రైవేట్ లిమిటెడ్ ను స్ప్రింగ్ కాంటర్ ఇన్వెస్ట్ మెంట్ లిమిటెడ్  సంస్థ తీసుకోవటానికి కాంపిటిషన్ కమిషన్ ఆఫ్ ఇండియా  ఆమోదం తెలియజేసింది. కాంపిటిషన్ చట్టం, 2002 లోని సెక్షన్ 31 కింద తప్పనిసరిగా మార్చుకునే వెసులుబాటు ఉండే ఆధిక్యపు వాటాల చందా ద్వారా ఈ కొనుగోలుకు అవకాశం కల్పించింది.
ఎస్ సి ఐఎల్ అనేది మారిషస్ చట్టాల కింద ఏర్పాటైన ఒక ఇన్వెస్ట్ మెంట్ హోల్డింగ్ కంపెనీ. దీనికి భారత్ లో భౌతికంగా ఎలాంటి కార్యాలయామూ లేదు. దీని వాటాదారులు వార్ బర్గ్ పింకస్ ఎల్ ఎల్ సి  నిర్వహణలో ఉండే ప్రైవేట్ ఈక్విటీ ఫండ్స్
అమెరికాలోని న్యూయార్క్ కు చెందిన ప్రైవేట్ ఈక్విటీ సంస్థ వార్ బర్గ్. అది కొన్ని ప్రైవేట్ ఈక్విటీ ఫండ్స్ కు మేనేజర్ గా వ్యవహరిస్తుంది. ప్రైవేట్ ఈక్విటీ ఫంద్స్ యాజమాన్యంలోని పోర్ట్ ఫోలియో కంపెనీలు వివిధ రంగాల్లో చురుగ్గా పనిచేస్తాయి. అందులో విద్యుత్, ఆర్థిక రంగ సేవలు, ఆరోగ్యం, ఫార్మా, సాధారణ బీమా, వినియోగదారు సేవలు, పారిశ్రామిక, వ్యాపార సేవలు, టెక్నాలజీ, మీడియా, టెలికమ్యూనికేషన్లు ఉన్నాయి.
ఇవిగో అనేది ట్రక్కుల పరిశ్రమలో టెక్నాలజీ సంబంధమైన రవాణా కంపెనీ. డ్రైవర్ రిలే అనే సరికొత్త విధానాన్ని ఇది వాడుకుంటుంది. దీనివలన ట్రక్కుల పరిశ్రమ సాధించే సాధారణ సగటు వేగం కంటే ఎక్కువగా మరింత దూరం వెళ్లటానికి వీలు కలుగుతుంది. దీని కార్యకలాపాలలో రిలే ఆధారంగా సరకు రవాణా జరుగుతుంది. సరకు రవాణాను పూర్తి స్థాయి డిజిటల్ సాయంతో నడపటానికి, మొత్తం పారదర్శకమైన విధానాన్ని నిర్వహించటానికి ఇది దోహదం చేస్తుంది. అనేక వాహనాలను నడిపే వారికి ఇది చాలా ఉపయోగకరంగా ఉంటుంది.
సవివరమైన సిసిఐ ఆదేశాలు త్వరలో వెలువడతాయి.
|
ఆరోగ్య, కుటుంబ సంక్షేమ మంత్రిత్వ శాఖ
|
192.97 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 3.34 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 15,814
గత 24 గంటల్లో నమోదయిన కొత్త కేసులు 2,710
ప్రస్తుత రికవరీ రేటు 98.75%
వారపు పాజిటివిటీ రేటు 0.52%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 192.97 కోట్ల  డోసులను టీకా కార్యక్రమం అధిగమించింది. 2,44,01,227 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం ఈ ఏడాది మార్చి 16 నుంచి ప్రారంభమైంది. అప్పటి నుంచి ఇప్పటివరకు 3.34 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,04,06,778
|
|
రెండో డోసు
|
|
1,00,37,781
|
|
ముందు జాగ్రత్త డోసు
|
|
51,77,587
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,18,700
|
|
రెండో డోసు
|
|
1,75,80,049
|
|
ముందు జాగ్రత్త డోసు
|
|
85,71,879
|
|
12-14 ఏళ్ల వారు
|
|
మొదటి డోసు
|
|
3,34,68,814
|
|
రెండో డోసు
|
|
1,54,41,774
|
|
15-18 ఏళ్ల వారు
|
|
మొదటి డోసు
|
|
5,93,48,714
|
|
రెండో డోసు
|
|
4,53,40,468
|
|
18-44 ఏళ్ల వారు
|
|
మొదటి డోసు
|
|
55,70,25,278
|
|
రెండో డోసు
|
|
48,89,12,678
|
|
ముందు జాగ్రత్త డోసు
|
|
7,21,081
|
|
45-59 ఏళ్ల వారు
|
|
మొదటి డోసు
|
|
20,32,26,620
|
|
రెండో డోసు
|
|
19,05,99,237
|
|
ముందు జాగ్రత్త డోసు
|
|
12,96,817
|
|
60 ఏళ్లు పైబడినవారు
|
|
మొదటి డోసు
|
|
12,70,74,367
|
|
రెండో డోసు
|
|
11,88,66,093
|
|
ముందు జాగ్రత్త డోసు
|
|
1,82,60,258
|
|
ముందు జాగ్రత్త డోసులు
|
|
3,40,27,622
|
|
మొత్తం డోసులు
|
|
1,92,97,74,973
దేశవ్యాప్త క్రియాశీల కేసుల సంఖ్య 15,814. మొత్తం పాజిటివ్ కేసుల్లో ఇది 0.04 శాతం.
భారతదేశ రికవరీ రేటు 98.75 శాతంగా ఉంది. గత 24 గంటల్లో 2,296 మంది రోగులు కోలుకున్నారు. దీంతో, కోలుకున్న రోగుల సంఖ్య  4,26,07,177 కి పెరిగింది.
గత 24 గంటల్లో 2,710 కొత్త కేసులు నమోదయ్యాయి.
గత 24 గంటల్లో మొత్తం 4,65,840 పరీక్షలు చేశారు. దేశవ్యాప్తంగా ఇప్పటివరకు 84.88 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 0.52 శాతంగా, రోజువారీ పాజిటివిటీ రేటు 0.58 శాతంగా నమోదయ్యాయి.
భారత ఎన్నికల సంఘం
06.10.2021 న పదవీ విరమణ చేస్తున్న సభ్యుని సీటును భర్తీ చేయడానికి కేంద్రపాలిత ప్రాంతం పుదుచ్చేరి నుండి రాష్ట్రాల కౌన్సిల్కు ద్వైవార్షిక ఎన్నికలు
కేంద్ర పాలిత ప్రాంతం పుదుచ్చేరి నుండి ఎన్నికైన రాష్ట్రాల కౌన్సిల్ సభ్యుడి పదవీకాలం అక్టోబర్ 20, 2021న అతని పదవీ విరమణతో ముగుస్తుంది.
కేంద్రపాలిత ప్రాంతం పేరు సభ్యుని పేరు పదవీ విరమణ తేదీ
పుదుచ్చేరి శ్రీ. ఎన్. గోకులకృష్ణన్ 06.10.2021
2. కింది షెడ్యూల్ ప్రకారం పైన పేర్కొన్న ఖాళీని భర్తీ చేయడానికి కేంద్ర పాలిత ప్రాంతం పుదుచ్చేరి నుండి కౌన్సిల్ ఆఫ్ స్టేట్స్కు ద్వైవార్షిక ఎన్నికలు నిర్వహించాలని కమిషన్ నిర్ణయించింది: -
క్రమ సంఖ్య కార్యక్రమం తేదీలు& రోజులు
నోటిఫికేషన్ల జారీ 15 సెప్టెంబర్, 2021 
నామినేషన్ల దాఖలుకు చివరి తేదీ 22 సెప్టెంబర్, 2021 
నామినేషన్ల పరిశీలన 23 సెప్టెంబర్, 2021 
నామినేషన్ల ఉపసంహరణకు చివరి తేదీ 27 సెప్టెంబర్, 2021 
పోలింగ్ తేదీ 04 అక్టోబర్, 2021 
పోలింగి జరిగే సమయం 09:00 am - 04:00 pm
ఓట్ల లెక్కింపు 04 అక్టోబర్, 2021 
సాయంత్రం 05:00 గం
ఎన్నికను పూర్తి చేయడానికి గడువు తేది 06 అక్టోబర్, 2021 
3. ఈసీఈ ఇప్పటికే జారీ చేసిన కోవిడ్ -19 విస్తృత మార్గదర్శకాలతో పాటు 04.09.2021 నాటి ప్రెస్ నోట్ 13 వ పేరాలో ఉన్న ఈసీఐజారీ చేసిన ఇటీవలి మార్గదర్శకాలు https://eci.gov.in/files/file/13681-schedule-to-fill-casual-vacancy-and-adjourned-poll-in-the-assembly-constituencies-regarding/ లింక్లో అందుబాటులో ఉన్నాయి. ఈ మొత్తం ఎన్నికల ప్రక్రియలో పాల్గొనే వ్యక్తులంతా ఆ మార్గదర్శకాలను అనుసరించాలి.
4. ఈ ద్వైవార్షిక ఎన్నికలను నిర్వహించడానికి ఏర్పాట్లు చేస్తున్న క్రమంలో కోవిడ్ -19 నియంత్రణ చర్యలకు సంబంధించి ఉన్న సూచనలను పాటించేలా కేంద్రపాలిత ప్రాంతానికి చెందిన సీనియర్ అధికారిని నియమించాలని పుదుచ్చేరి ప్రభుత్వ ప్రధాన కార్యదర్శిని ఆదేశించారు.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
ఆరోగ్య సేతు సమర్థంగా వాడండి: కలెక్టర్లను కోరిన మంత్రి శ్రీ ధోత్రే
కేంద్ర ఎలక్ట్రానిక్స్, ఐటి, మానవవనరుల, కమ్యూనికేషన్ల శాఖ సహాయమంత్రి శ్రీ సంజయ్ ధోత్రే సూచనలమేరకు భారత ప్రభుత్వ ఎలక్ట్రానిక్స్, ఐటీ మంత్రిత్వశాఖ లోని ఆరోగ్య సేతు యాప్ బృందం, అన్ని జిల్లాల కలెక్టర్లు, మహారాష్ట్రలోని ఎన్ ఐ సి డి ఐ ఓలు ఈరోజు జరిగిన వీడియో కాన్ఫరెన్స్ లో పాల్గొన్నారు. ఆ రాష్ట్రంలోని క్షేత్ర స్థాయి అధికారులకు ఆరోగ్య సేతు యాప్ లోని వివిధ అంశాలపట్ల అవగాహన పెంచటంతోబాటు వారినుంచి అభిప్రాయాలు సేకరించటం ఈ సమాలోచనల ప్రధాన లక్ష్యం. కేంద్ర సహాయ మంత్రి శ్రీ ధోత్రే తోబాటు మహారాష్ట్ర ఆరోగ్య శాఖామంత్రి శ్రీ రాజేశ్ తోపె, ఐటి మంత్రి శ్రీ సతేజ్ పాటిల్ కూడా ఈ వీడియో కాన్ఫరెన్స్ లో పాల్గొన్నారు.
రాష్ట్రంలో కోవిడ్ వ్యాధి వ్యాప్తి, దాని కదలికల తీరుతెన్నులను స్థూలంగానూ, సూక్ష్మంగానూ అర్థం చేసుకోవటానికి ఆరోగ్య సేతు ద్వారా లభించే డేటా విశ్లేషణలు ఎంతగానో ఉపయోగపడుతున్నాయని ఈ సందర్భంగా వీడియో కాన్ఫరెన్స్ దృష్టికొచ్చింది. ఈ డేటాను సకాలంలో సమర్థంగా వాడుకోవటం ద్వారా హాట్ స్పాట్స్ ను ముందుగానే గుర్తించటం సాధ్యమవుతుందని, దానివలన ప్రణాళికాబద్ధంగా ఆరోగ్య మౌలిక సదుపాయాలు కల్పించటం సులువవుతుందని సమావేశం అభిప్రాయపడింది.
జిల్లా కలెక్టర్లు తమ తమ జిల్లాలలో కోవిడ్ సంక్షోభాన్ని ఎదుర్కోవటంలో ఆరోగ్య సేతు వాడకం ద్వారా కలిగిన అనుభవాలను పంచుకున్నారు. వ్యాధి నిరోధించటంలో కలెక్టర్లు, క్షేత్రస్థాయి అధికారులు చేసిన కృషిని మంత్రి శ్రీ ధోత్రే అభినందించారు. ఆరోగ్య సేతు డేటా విశ్లేషణలను సమర్థంగా వాడుకోగలిగేలా క్షేత్ర స్థాయి సిబ్బందికి ఎలక్ట్రానిక్స్, ఇన్ఫర్మేషన్ టెక్నాలజీ మంత్రిత్వశాఖ ద్వారా మరింత శిక్షణ ఇప్పిస్తామని ఈ సందర్భంగా మంత్రి హామీ ఇచ్చారు.
క్షేత్ర స్థాయి అధికారులనుద్దేశించి మంత్రి శ్రీ సంజయ్ ధోత్రే మాట్లాడుతూ, కోవిడ్-19 మీద పోరులో ఆరోగ్య సేతు యాప్ వాడకం తప్పనిసరి అన్నారు. దానిలోని సమాచారాన్ని జిల్లా అధికార యంత్రాంగం పూర్తి స్థాయిలో వాడుకుంటే కోవిడ్-19 విసిరే సవాళ్లను గుర్తించి సులభంగా ఎదుర్కోగలమన్నారు. మహారాష్ట్ర ఆరోగ్యశాఖామంత్రి శ్రీ రాజేశ్ తోపే మాట్లాడుతూ, కోవిడ్-19 మీద పోరులో సాంకేతిక పరిజ్ఞానపు ప్రాధాన్యాన్ని ప్రస్తావించారు. మంత్రి శ్రీ ధోత్రే చొరవతో ఇలా సాంకేతిక బృందంతో క్షేత్ర స్థాయి అధికారుల సమాలోచనలు ఏర్పాటు చేయటాన్ని కొనియాడారు. మహారాష్ట్ర ఐ టి శాఖామంత్రి శ్రీ సతేజ్ పాటిల్ మాట్లాడుతూ, ఆరోగ్యసేతు యాప్ వాడకం అనివార్యమన్నారు. జిల్లా అధికారులకు విస్తృతమైన శిక్షణ ఇవ్వటం ద్వారా మరిన్ని ఫలితాలు సాధించగలమన్నారు.
ఈ వీడియో కాన్ఫరెన్స్ లో ఎలక్ట్రానిక్స్, ఇన్ఫర్మేషన్ టెక్నాలజీ మంత్రిత్వశాఖ కార్యదర్శి శ్రీ అజయ్ ప్రకాశ్ షానే పాల్గొన్నారు. ఆరోగ్య సేతు యాప్ ద్వారా లభ్యమయ్యే సమాచారాన్ని ఎలా వాడుకోవాలో అధికారులకు ఆయన వివరించారు. మహారాష్ట్ర ప్రభుత్వ ఆరోగ్య శాఖ ముఖ్య కార్యదర్శి శ్రీ ప్రదీప్ వ్యాస్, ఆరోగ్యశాఖ డైరెక్టర్ డాక్టర్ శ్రీమతి సాధనా తయాడే, ఎన్ ఐ సి డైరెక్టర్ జనరల్ శ్రీమతి నీతా వర్మ, డిప్యూటీ డైరెక్తర్ జనరల్ శ్రీ ఆర్. ఎస్. మణి్, డిడిజి శ్రీమతి సీమా ఖన్నా, మహారాష్ట్ర ప్రభుత్వ వైద్య విద్య, పరిశోధన డైరెక్టర్ డాక్టర్ తాత్యా రావు లహానే, ఐఐటి మద్రాస్ ప్రొఫెసర్ వి, కామకోటి ఈ వీడియో కాన్ఫరెన్స్ లో పాల్గొని విలువైన సలహాలిచ్చారు.
నౌకారవాణా మంత్రిత్వ శాఖ
సముద్రయానదారులకు కోవిడ్ టీకాలు ఇవ్వడంలో ప్రభుత్వం ప్రాధాన్యత
సముద్రయానదారులకు రాష్ట్ర ‘ప్రాధాన్యతా జాబితాలో’ చేర్చినందుకు తన
కృతజ్ఞతలు తెలిపిన కేంద్ర మంత్రి శ్రీ మన్సుఖ్ మాండవియా
సముద్రయానదారులకు టీకాలు వేస్తున్న తీరు, పరిస్థతిని గురించి కేంద్ర ఓడ రేవులు, షిప్పింగ్, జలమార్గాల మంత్రి , రసాయనాలు, ఎరువుల శాఖ సహాయ మంత్రి శ్రీ మన్సుఖ్ మాండవియా సమీక్షించారు. టీకా వేయకపోవడం వల్ల సముద్రయాన పరిశ్రమకు ఎలాంటి ఆటంకం కలగకూడదని
మంత్రి శ్రీ మన్సుఖ్ మాండవియా సూచించారు. షెడ్యూల్ విధులలోకి చేరే ముందు నౌకాదళంకు టీకా వేయడానికి అన్ని రకాల ప్రయత్నాలు చేయాలని ఉద్ఘాటించారు. ప్రపంచ నౌకాదళ పరిశ్రమలో భారత దేశం చాలా ముఖ్యమైన పాత్ర పోషిస్తుంది. వారి పని యొక్క స్వభావాన్ని దృష్టిలో ఉంచుకుని టీకా డ్రైవ్లో సముద్రయానదారులకు తగిన 'ప్రాధాన్యత' ఇవ్వాలని అనేక ప్రాంతాల నుండి డిమాండ్లు వస్తున్నాయి. కోవిడ్ టీకాల డ్రైవ్ విషయంలో నౌకాదళాలకు ప్రాధాన్యత ఇవ్వడానికి వీలుగా ఓడరేవులు, షిప్పింగ్, జలమార్గాల మంత్రిత్వ శాఖ  కేంద్ర ఆరోగ్య, కుటుంబ సంక్షేమ మంత్రిత్వ శాఖలతో చురుకుగా సమన్వయం చేస్తోంది. మంత్రిత్వ శాఖ ఇటీవల జోక్యం చేసుకోవడంతో, ప్రధాన ఓడరేవులు టీకా కేంద్రాలను ప్రారంభించారు. ముంబై పోర్ట్ ట్రస్ట్, కొచ్చిన్ పోర్ట్ ట్రస్ట్, చెన్నై పోర్ట్ ట్రస్ట్, విశాఖపట్నం పోర్ట్ ట్రస్ట్, కోల్కతా పోర్ట్ ట్రస్ట్, టుటికోరిన్ పోర్ట్ ట్రస్ట్ వంటి ఆరు ప్రధాన ఓడరేవులు తమ పోర్టు ఆసుపత్రిలో నౌకాదళాలకు టీకాలు వేయడం ప్రారంభించాయి. దీనికితోడు కేరళలోని ఒక ప్రైవేట్ ఆసుపత్రీ నౌకాదళాలకు కోవిడ్ టీకాలను వేసే కార్యక్రమం చేపట్టింది. మాసా, ఫోస్మా  మరియు నుసి  వంటి సీఫరింగ్ యూనియన్లు / అసోసియేషన్లు కూడా కోవిడ్-19 టీకా కోసం ప్రత్యేక శిబిరాలను విజయవంతంగా నిర్వహించాయి. ఈ చర్యలే కాకుండా నౌకాదళాలను తమ రాష్ట్ర 'ప్రాధాన్యత' జాబితాలో చేర్చడానికి రాష్ట్ర ప్రభుత్వాలను బోర్డులోకి తీసుకురావడానికి పీఎస్ అండ్ డబ్ల్యూ మంత్రిత్వ శాఖ ప్రయత్నాలు చేస్తోంది. కేరళ, తమిళనాడు మరియు గోవా ఇప్పటికే అలాంటి హోదాను అందించాయి. మన సముద్రయానదారులకు కోవిడ్ టీకా సౌకర్యం కల్పించడానికి భారత ప్రభుత్వం అందివస్తున్న ఎలాంటి అవకాశాన్ని కూడా వదలడంలేదు.